Document ID: /roh_data/filtered/fineweb-2-filterrobots_roh.jsonl.gz/71069

Stuair annullar 10 producziuns dettia blera lavur, di la directura dal Teater da Cuira, Ute Haferburg. Ins stoppia contactar tut ils artists e pajar enavos ils bigliets ch’ils aspectaturs han gia cumprà – tge ch’è tar ina chasa plaina varga 470 bigliets.
I manca daners – tar ils teaters sco era artists
Sper quai ch'il local da cultura Postremise perdia en quai temp 5'000 fin 6'000 francs, sco il manader Manfred Ferrari di, na survegnian era ils artists betg lur gascha e quai sappia esser in grond problem per lez.
Ins sto era ina giada pensar vid ils artists, quels han in fitg grond deficit finanzial.
In experiment sociologic
Per Manfred Ferrari è quella situaziun extraordinaria era in experiment sociologic fitg interessant. Da mirar tge che capita sch'i dettia naginas purschidas culturalas pli.
Films datti dentant anc da vesair en ils kinos a Cuira. Quai simplamain cun maximalmain 50 aspectaturs.
«Be ina grippa» ubain chapientscha per las mesiras
Malgrà che la citad da Cuira ha introducì mesiras rigurusas èn persunas stadas en sortida la fin d'emna passada. Ils ins han mussà chapientscha per las mesiras che muntan annullaziuns d'occurenzas, ils auters han discurrì d'isteria.
RR actualitad 08:00